《春日芸香小阁燕坐偶成二首 其一》
明代·苏葵

院宇无尘有落花，水晶帘外竹交加。书当快意频惊蠹，酒为催诗不怯蛇。

心上乾坤偏浩荡，眼前尘土漫纷奢。曲阑徙倚闲思想，学到庄周亦大家。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。